《馀杭醉歌赠吴山人》
唐代·丁仙芝

晓幕红襟燕，春城白项乌。只来梁上语，不向府中趋。

城头坎坎鼓声曙，满庭新种樱桃树。桃花昨夜撩乱开，

当轩发色映楼台。十千兑得馀杭酒，二月春城长命杯。

酒后留君待明月，还将明月送君回。

作者简介：丁仙芝，字元祯，曲阿（今江苏丹阳市）人，唐开元十三年登进士第，仕途颇波折，至十八年仍未授官，后亦仕至主簿、余杭县尉等职，好交游，其诗仅存十四首。